Spisak ostrva u Grčkoj
Spisak ostrva u Grčkoj obuhvata najveća ostrva u ovoj državi čiji se ukupan broj procjenjuje na broj između 1.200 do 6.000 ostrva, u zavisnosti od minimalne površine koja se može smatrati ostrvom. Broj naseljenih ostrva u različitim izvorima se posebno navodi i taj broj iznosi između 166 i 227 ostrva. Najveće grčko ostrvo po površini je Kreta, koja se nalazi na južnom rubu Egejskog mora. Drugo najveće ostrvo je Euboea, koje je odvojeno od kopna Euripusovim tjesnacem širokim 60 metara a dio je Periferije Centralna Grčka. Od većih ostrva tu su još i Lezbos i Rodos, dok najveće sljedeće ostrvo zauzima dvije trećine ostrva Rodos. Grčka ostrva su tradicionalno grupisana u sljedeće grupe: Saronska ostrva u Saronskom zalivu u blizini Atine, Kiklade, velika i gusta raspoređena ostrva koja zauzimaju centralni dio Egejskog mora, Sjevernoegejska ostrva, raštrkana grupacija ostrva na zapadnoj obali Turske, Dodekanez, također raštrkana grupa ostrva na jugoistoku između Krete i Turske, Sporade, mala uska grupa ostrva pored obale Eubeje i Jonska ostrva, koja su uglavnom smještena zapadno od kopna u Jonskom moru. Kreta s okolnim ostrvima i Euboea su tradicionalno isključeni iz ove podjele ostrva.